作者:顏真卿
標題:三言擬五雜組聯句
內容:五雜組，盤上菹。往復還，頭懶梳。不得已，罾裡魚。——李崿五雜組，郊外蕪。往復還，櫪上駒。不得已，穀中愚。——殷佐明五雜組，繡與錦。往復還，興又寢。不得已，病伏枕。——顏真卿五雜組，酒與肉。往復還，東籬菊。不得已，醉便宿。——袁高五雜組，闤闠間。往復還，門上關。不得已，鬢毛斑。——陸士修五雜組，繡紋線。往復還，春來燕。不得已，入徵戰。——蔣志